Hollywood-produsent saksøkt for bildrap
Gordon - som blant annet har produsert de populære TV-seriene «24» og «Homeland» - har blitt saksøkt av den avdøde mannens familie, skriver kjendisnettstedet TMZ. 20. juli i fjor ble 83 år gamle William Howard Smerling påkjørt av Gordons kone Cambria. Ulykken skjedde da Cambria var i ferd med å plukke opp telefonen som hun hadde mistet ned på gulvet i bilen. Etter å ha kjempet for livet i en måned døde Smerling til slutt av skadene. Til tross for at Howard Gordon ikke var sjåfør av ulykkesbilen, kan han bli saksøkt fordi bilen er registrert på ham, og kona kjørte bilen med hans samtykke. Ifølge TMZ kommer politiet til å sikte kona Cambria for uaktsomt bildrap. Dersom hun blir funnet skyldig risikerer hun ett år i fengsel.
Howard Gordon (50) blir krevd for penger etter at mannen som ble påkjørt av Gordons kone døde.